1. 
2. 
Iepirkuma Nr. RIGAZOO 2026/9-AK
Nolikuma 2.1. pielikums

Pēdējās aktualizācijas datums: 
21.04.2026. 


Iepirkuma “Uzkopšanas pakalpojumi”.
ID Nr. RIGAZOO 2026/9-AK
Tehniskā specifikācija un tehniskais piedāvājums
iepirkuma priekšmeta 1. daļā “Telpu uzkopšanas, dezinfekcijas, ģenerālās tīrīšanas un logu mazgāšanas pakalpojumi”

Iesniedzot šo piedāvājumu _______________  (reģistrācijas numurs _____________) apliecina, ka apņemas sniegt pakalpojumu atbilstoši iepirkuma Nr. RIGAZOO 2026/9-AK Tehniskajai specifikācijai līguma projekta noteikumiem, kā arī citām Iepirkuma Nolikumā izvirzītajām prasībām, ievērojot spēkā esošos normatīvos aktus: 
Vispārīgie noteikumi

1) Pretendents nodrošina tādu tehnisko speciālistu skaitu, cik nepieciešams kvalitatīvai un efektīvai pakalpojuma nodrošināšanai saskaņā ar Darba uzdevumā noteikto.
2) Pretendenta tehniskajam personālam ir jābūt nodrošinātam ar speciālo darba apģērbu, kas apliecina pretendenta pārstāvību.
3) Pretendents nodrošina tehnisko aprīkojumu (autotransports, ja nepieciešams, instrumenti, iekārtas), kas nepieciešams jebkura no nolikuma Darba uzdevumā minētā, darba veikšanai.
4) Pasūtītājs nodrošina uzkopšanas līdzekļus un uzkopšanas materiālus saskaņojot ar Pretendentu. Pretendents nodrošina kompetentu uzraugošo personālu, kuram ir atbilstoša izglītība un pieredze, kas veiks tehnisko speciālistu darba organizēšanu un ikdienas pakalpojuma sniegšanas kvalitātes kontroli.
5) Pretendents pakalpojumu sniegšanā nozīmē par līguma izpildi atbildīgo darbu vadītāju, kura pienākums ir:
a) uzraudzīt un koordinēt telpu uzkopšanas procesu;
b) veikt telpu apsekošanu ar tādu regularitāti, kas nodrošina pakalpojumu kvalitatīvas izpildes pilnīgu uzraudzību atbilstoši līguma nosacījumiem, bet ne retāk kā 2 (divas) reizes mēnesī vai pēc Pasūtītāja pieprasījuma – 3 (trīs) stundu laikā;
c) pēc katras telpu apsekošanas sagatavot un iesniegt Pasūtītājam apsekošanas aktu;
d) nodrošināt apsekošanas laikā konstatēto trūkumu novēršanu saprātīgā termiņā, bet ne vēlāk kā 1 (vienas) dienas laikā;
e) informēt Pasūtītāju par  Pretendenta pakalpojuma izpildē piesaistīto personālu, tā nomaiņu;
f) kontrolēt un nodrošināt telpu uzkopšanā izmantojamo materiālu un līdzekļu atbilstību uzkopjamo virsmu fizikāli ķīmiskajām īpašībām, nodrošinot uzkopjamo virsmu aizsardzību un ilglaicīgu saglabāšanu;
g) kontrolēt un nodrošināt faktiskās telpu uzkopšanas atbilstību telpu uzkopšanas programmai un grafikam;
h) informēt Pretendenta pakalpojuma izpildē piesaistīto personālu par tehniskajā specifikācijā un līgumā noteiktajiem pienākumiem un prasībām, kā arī Pasūtītāja norādījumiem par pakalpojuma izpildi.   
6) Pretendentam jābūt ieviestai darba aizsardzības sistēmai. 
7) Ja darbu veikšanai tiks izmantoti pacēlāji vai teleskopiskās birstes (vai cita veida aprīkojums, kas paredz darbu veikšanu augstumā), pakalpojuma sniedzējam būs jānodrošina, ka darbu veicējiem ir derīga atļauja darbam augstumā, saskaņā ar spēkā esošajiem normatīvajiem aktiem. 
8) Visam tīrīšanas pakalpojumu sniegšanā nodarbinātajam personālam jānodrošina regulāra kvalifikācijas celšana tādu darbu veikšanā, kas saistīti ar līguma priekšmetu. Kvalifikācijas celšanas pasākumiem jāaptver apmācības par tīrīšanas līdzekļiem, metodēm, aprīkojumu un izmantojamām ierīcēm, kā arī atkritumu apsaimniekošanas jautājumi un veselības, drošības un vides aizsardzības aspekti. 
9) Pretendentam jāgarantē, ka pakalpojuma sniegšanā izmantotie tīrīšanas līdzekļi ir sertificēti un atbilst visām Latvijas Republikas un Eiropas Savienības tiesību normām, atbilstoši epidemioloģiskajai situācijai valstī. Pielietojami tikai tādi ķīmiskie tīrīšanas un dezinfekcijas līdzekļi, kuri var tikt izmantoti izglītības iestāžu telpu uzkopšanai normatīvo aktu prasībām, kā arī jāuzņemas pilna atbildība par līdzekļu, kurus izmantos Pretendenta darbinieki, pareizu pielietojumu.
10) [bookmark: _GoBack]Mazgāšanas/ķīmiskie tīrīšanas līdzekļi ir jāizvēlas un jāpielieto ievērojot ilgtspējas principu. 
11) Veicot uzkopšanas darbus, Pretendenta pakalpojuma izpildē piesaistītais personāls ievēro šādus noteikumus:
a) aizliegts sajaukt vai pārvietot uz galda vai citām virsmām noliktos dokumentus, tehniskās ierīces un citas lietas, atvērt un lasīt kabinetā esošos dokumentus, ieslēgt kabinetā esošās ierīces un iekārtas, pārvietot biroja tehniku, datortehniku un citas tehniskas ierīces un iekārtas, atvērt galdu atvilktnes, atvērt kabinetā esošos skapjus. Šādas darbības var tikt veiktas tikai pēc Pasūtītāja personāla lūguma un viņa klātbūtnē;
b) aizliegts Pasūtītāja telpās filmēt un fotografēt, kā arī aizliegts Pasūtītāja telpās ielaist vai veikt darbības, lai šajās telpās iekļūtu nepiederošas personas (kas nav Pretendenta pakalpojuma izpildē piesaistītais un Pasūtītājam paziņotais uzkopšanas darbu personāls);
c) beidzot telpu uzkopšanas darbus, uzkopšanas personālam ir jāizslēdz savas ieslēgtās elektroierīces, jāaizgriež ūdens krāni un jāizslēdz telpas, gaiteņa, vestibila vai citas uzkopjamās telpas apgaismojums; jāpieslēdz signalizācija.
d) beidzot uzkopšanu, telpu atslēgas ir jāatstāj Pasūtītāja norādītā vietā, aizliegta telpu vai ēkas atslēgu iznešana no Pasūtītāja teritorijas;
e) gadījumā, ja uzkopjamajās telpās paredzētajā uzkopšanas laikā nav iespējams iekļūt vai telpu atslēgas nav pieejamas un uzkopšanas darbus nevar veikt, jāsazinās ar Līgumā noteikto Pasūtītāja atbildīgo pārstāvi vai jāvēršas pie Pasūtītāja personāla, lai risinātu jautājumu par uzkopšanas darbu izpildi.
12)  Izpildītājs nodrošina, ka tā Pakalpojuma izpildē piesaistītais personāls ievēro Pasūtītāja iekšējos        noteikumus un pilda Pasūtītāja norādījumus, ievēro darba aizsardzības, ugunsdrošības, elektrodrošības noteikumus un darba higiēnas prasības, kā arī Latvijas Republikā spēkā esošos normatīvos aktus, kas regulē šāda Pakalpojuma sniegšanu, un saudzīgi izturas pret Pasūtītāja īpašumu.
13) Izpildītājs nodrošina atkritumu savākšanu un iznešanu no Pasūtītāja telpām un savākto atkritumu novietošanu tam speciāli paredzētajos konteineros objektam piegulošajā teritorijā. 
14) Pakalpojumiem jāietver visas izmaksas, kas saistītas ar pakalpojuma sniegšanu, tai skaitā visas nodevas un nodokļi, izņemot pievienotās vērtības nodokli, darbaspēka izmaksas, izmaksas, kas saistītas ar instrumentiem, iekārtām, tehnisko aprīkojumu kas nepieciešams uzkopšanas pakalpojumu veikšanai, izmaksas attiecībā uz tehniskā personāla formām un ar darba drošību saistītās izmaksas, transporta izmaksas, kā arī visas citas izmaksas, kas saistītas ar komersanta komercdarbības veikšanu. 
15) Pasūtītājam, pēc nepieciešamības, ir tiesības samazināt uzkopjamo telpu apjomu, atbilstoši proporcionāli samazinot arī paredzamo līguma atlīdzības apmēru. 

Specifiskie noteikumi

1. Telpu ikdienas uzkopšana

1.1. Telpu ikdienas uzkopšanas pakalpojumu veikšanas vieta: Meža prospekts 1, Rīgā, Rīgas Nacionālā zooloģiskā dārza teritorijas ēkās. 
1.2. Pakalpojumu izpildes laiks: 12 mēneši. 
1.3. Telpu ikdienas uzkopšanas apjoms, tai skaitā uzkopšanas pakalpojumu sniegšanas biežums, regularitāte, veicamie uzdevumi, norādīti pievienotajā failā “Telpu uzkopšanas darba uzdevums” (nolikuma Pielikums Nr.2.1.1.).
1.4. Plānotie telpu ikdienas uzkopšanas darbi tiek veikti 7 dienas nedēļā saskaņā ar pievienoto laika un telpu sadalījumu. Pakalpojumu sniedzējs pirms darbu uzsākšanas iesniedz Pasūtītājam uzkopšanai paredzētos aptuvenos dienas laikus telpām saskaņā ar uzkopšanas plānu.  Vasaras sezonas laiks aptuveni no 1. maija līdz 1. oktobrim. Vasaras sezonas laikā jānodrošina viena cilvēka esamību apmeklētāju pieņemšanas laikā uzkopšanas darbiem.
1.5. Pasūtītājs sedz izdevumus par elektroenerģiju un ūdeni, kas nepieciešami pretendentam uzkopšanas pakalpojumu veikšanai. Pretendents tiek nodrošināts ar atsevišķu telpu ikdienas uzkopšanas inventāram.
1.6. Pasūtītājs nodrošina pretendentu ar higiēnas precēm (WC papīrs, roku dvieļiem, ziepēm, gaisa atsvaidzinātājiem), bet Pretendents pastāvīgi papildina (pēc vajadzības), nodrošinot, ka tie Pasūtītāja personālam un telpu apmeklētājiem ir pieejami pietiekamā apjomā.
1.7. Telpu un tajās esošo virsmu (tajā skaitā mēbeļu virsmu un virsmu, kurām pieskaras personas) dezinficēšana jāveic manuāli, ar līdzekļiem, kas paredzēti vīrusu iznīcināšanai atbilstoši valstī noteiktajām epidemioloģiskajām prasībām. Pretendentam pirms dezinfekcijas uzsākšanas jāsaskaņo ar Pasūtītāju dezinfekcijai izmantojamos kopšanas (tīrīšanas) un dezinfekcijas līdzekļus. Telpu dezinfekcijas pakalpojuma apjoms nosakāms un maksa par pakalpojumu aprēķināma pēc kopējās telpas platības, kurā dezinfekcija jāveic (netiek aprēķināta maksa pēc telpā esošo virsmu platības), Telpu dezinfekcijas pakalpojuma apjoms ir atkarīgs no valstī vai iestādē noteiktajiem epidemioloģiskajiem drošības pasākumiem un epidemioloģiskās situācijas. 

2. Dezinfekcija un ģenerālā tīrīšana

2.1. Dezinfekcijas un ģenerālās tīrīšanas pakalpojums sevī ietver pakalpojuma veikšanu sekojošās Rīga ZOO telpās:
2.1.1. Dzīvnieku barības virtuve.
2.1.2. Vivārijs.
2.2. Pakalpojuma veikšanas vieta: Meža prospekts 1, Rīga, Rīgas Nacionālā zooloģiskā dārza teritorijā.
2.3. Pakalpojumu izpildes laiks: mēneša laikā no līguma noslēgšanas. 
2.4. Dezinfekcijas un ģenerālās tīrīšanas pakalpojumu darba uzdevums un apjoms, norādīti pievienotajā failā “Dezinfekcija un ģenerālā tīrīšana” (nolikuma Pielikums Nr.2.1.2.).

3. [bookmark: _Hlk191064079]Logu mazgāšana

3.1. Logu mazgāšanas pakalpojums sevī ietver logu mazgāšanu sekojošā ekspozīcijās:
3.1.1. Savanna.
3.1.2. Žirafu māja.
3.1.3. Vides izglītības centrs “Zinarium”.
3.2. Pakalpojumu veikšanas vieta: Meža prospekts 1, Rīga, Rīgas Nacionālā zooloģiskā dārza teritorijā.
3.3. Pakalpojumu izpildes laiks: mēneša laikā no līguma noslēgšanas. 
3.4. [bookmark: _Hlk191549208]Pakalpojumu apjoms, kopējā logu platība un piekļuve norādīta pievienotajā failā “Logu mazgāšana” (nolikuma Pielikums Nr.2.1.3).  



Pielikumā (tehniskajam piedāvājumam nav jāpievieno):
1. Telpu uzkopšanas darba uzdevums (Pielikums Nr.2.1.1).
2. Telpu dezinfekcija un ģenerālā tīrīšana (Pielikums Nr.2.1.2).
3. Logu mazgāšana (Pielikums Nr.2.1.3). 



Vieta un datums: _______________


_______________________________________________________________________________
Pretendenta likumiskā vai pilnvarotā pārstāvja amats, vārds, uzvārds un paraksts

